8. 2008. aasta eelarve täitmise heakskiidu andmine: ELi üldeelarve, nõukogu (
Ryszard Czarnecki
raportöör. - (PL) Veel üks asi. Usaldame nõukogu, aga ainult teatud tingimustel. Olen kindel, et järgmisel aastal on koostöö nõukoguga palju parem ja tulemuslikum kui varem.
Jean-Pierre Audy
(FR) Austatud juhataja! Hääletame eelarve täitmise kinnitamise üle ja parlament mäletab, et hääletasime eelarve täitmise kinnitamise üle ka eelmisel istungjärgul. Kahjuks jäi üks pealkiri ikka veel raportisse. Loen teile selle ette: "Eelarve täitmise kinnitamise otsuse edasilükkamise põhjused”. Teen ettepaneku suulise muudatusettepaneku esitamiseks, et kustutada nimetatud pealkiri ja ka pealkiri: "Täiendavad meetmed ja dokumendid parlamendile esitamiseks”. Arvan, et see on jäänud sisse hooletusest.
Juhataja
Tänan teid! Tundub, et teie muudatusettepanek on õige, ja igal juhul oleksime sellise muudatuse niikuinii teinud, et kinnitamisotsus vastaks tänasele kuupäevale. Seega nõustun teie ettepanekuga.
